Lloc: Celebració no presencial.
La secretària tècnica relaciona les reclamacions que han tingut entrada des del Ple que va tenir lloc des del passat 10 de setembre, que són les que els corresponen els números 479/2020 al 496/2020 i dona compte al Ple de les actuacions realitzades de conformitat amb la valoració de l'admissió que s'ha dut a terme.
Es donen per llegides les actes de les sessions dels dies 13, 20, 27 d'agost i 10 de setembre que corresponen a les sessions trenta-dosena, trenta-tresena, trenta-quatrena i trenta-sisena del Ple de 2020, respectivament.
Es proposen esmenes als esborranys d'actes que seran introduïdes als textos definitius.
El senyor Josep Mir, ponent de la Proposta d'Acord 595/2019/PS, de 17 de setembre de 2020, pel qual es requereix la incoació del procediment sancionador en relació amb l'incompliment de la Resolució 595/2019, de 10 d'octubre, al Departament d'Educació de la Generalitat de Catalunya, exposa quines han estat les incidències que s'han produït durant la fase d'execució i que ha posat de manifest la persona reclamant.
Es formulen esmenes per la senyora Elisabet Samarra al text de la Proposta d'acord que seran introduïdes pel mateix ponent a la redacció definitiva de l'Acord.
El senyor Josep Mir, ponent de la Proposta de resolució d'estimació parcial de la Reclamació 331/2020, interposada contra el Departament de Territori i Sostenibilitat, assenyala que mancaria rebre al·legacions de terceres persones afectades per l'accés que es reclama i per tant, proposa que es retiri de l'ordre del dia de la sessió d'avui i que la nova Proposta de resolució sigui objecte d'un Ple posterior.
La Proposta de resolució de finalització de la Reclamació 340/2020 per acord de mediació, de la qual n'és el ponent el senyor Josep Mir, interposada contra l'Ajuntament de la Pobla de Mafumet, en el marc de la qual es reclamen les aportacions de les indústries químiques a l'Ajuntament, recull els aspectes més destacats de la tramitació d'aquesta reclamació i exposa l'acord assolit per les parts el qual permet que la reclamació finalitzi per acord de mediació.
La Proposta de resolució d'estimació de la Reclamació 366/2020, de la qual n'és la ponent la senyora Elisabet Samarra, interposada contra l'Ajuntament de Sant Cugat del Vallès, en el marc de la qual es reclama còpia de la sol·licitud de convocatòria de reunió tramesa des de l'Ajuntament a l'entitat reclamant, recull els aspectes més destacats de la tramitació i raona els elements que justificarien l'estimació parcial de la reclamació.
El senyor Josep Mir formula una esmena tècnica que serà incorporada al text definitiu de la Resolució per la ponent.
La Proposta de resolució de finalització de la Reclamació 397/2020 per desistiment, de la qual n'és el ponent el senyor Josep Mir, interposada contra el Departament de la Presidència de la Generalitat de Catalunya, en el marc de la qual es reclama informació sobre els nomenaments de funcionaris d'Administració local amb habilitació nacional, recull els aspectes més destacats de la tramitació d'aquesta reclamació que finalitza per desistiment, atès que la persona reclamant no ha lliurat la documentació requerida en fase d'esmena de la documentació aportada, en el termini establert.
La Proposta de resolució de finalització de la Reclamació 407/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell, en el marc de la qual es reclama documentació d'un procediment judicial, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Administració reclamada ha lliurat a la persona reclamant la informació demanada.
La Proposta de resolució de finalització de la Reclamació 416/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament de la Selva de Camp, en el marc de la qual es reclama informació sobre el règim laboral d'un treballador municipal, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Administració reclamada ha lliurat a la persona reclamant la informació demanada, de manera que s'ha esvaït la controvèrsia jurídica que plantejava.
La Proposta de resolució de finalització de la Reclamació 440/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de l'Aldea, en el marc de la qual es reclama còpia d'actes de la Comissió de seguiment, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Administració reclamada ha lliurat a la persona reclamant la informació demanada, en el marc del procediment de reclamació.
La Proposta de resolució de finalització de la Reclamació 441/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de l'Aldea, en el marc de la qual es reclama còpia de contractes o acords de publicitat institucional, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Administració reclamada ha lliurat en el marc del procediment de reclamació, a la persona reclamant la informació demanada.
La Proposta de resolució de d'inadmissió la Reclamació 476/2020, de la qual n'és el ponent el senyor Josep Mir, interposada contra l'Ajuntament de Sant Jaume dels Domenys, en el marc de la qual es reclamen contractes d'assegurances de l'Ajuntament, recull els aspectes més destacats que fonamenten la inadmissió de la Reclamació, atès que no es reclama accés a la informació pública, sinó el compliment d'altres obligacions legals per part de l'Ajuntament.
No hi ha intervencions al torn obert de paraules.
La presidenta de la Comissió finalitza la sessió, que s'ha desenvolupat per mitjans electrònics i no de forma presencial per raó de la situació sanitària actual, de la qual, com a secretària, estenc aquesta acta.